अक्षांश
अक्षांश पृथ्वी पर कौनों जगह क सटीक लोकेशन निश्चित करे खातिर बनावल तरीका भूगोलीय निर्देशांक सिस्टम क हिस्सा हवे। अक्षांश आ देशान्तर की सहायता से कौनों अस्थान क सही-सही स्थिति बतावल जा सकेला।
अक्षांश एक तरह क कोण क नाप होला जेवना में कौनों जगह क भूमध्य रेखा से उत्तर या दक्खिन ओर कोणीय दूरी नापल जाला जबकि कोण पृथ्वी की केंद्र पर बनेला।
भूमध्य रेखा क अक्षांश क मान शून्य अंश आ दुनों ध्रुव क मान ९०° होला। बाकी सभ जगहन क अक्षांश ०° से ९०° की बिच में होला आ एकर गोलार्ध में स्थिति बतावे बदे उत्तर या दक्खिन लिखल जाला।
अक्षांश, देशांतर की एह निर्देशांक सिस्टम के पृथ्वी क भूगोलीय निर्देशांक सिस्टम कहल जाला जेवन एगो गोलीय निर्देशांक सिस्टम हवे।
mag_Deva bho_Deva bho_Deva bho_Deva bho_Deva